《马肝峡》
清代·左辅

上滩路忽穷，一矶兀门峡。厓交若牛斗，高浪跨其胛。

窍怒鼻口呀，节蹄股插。划然忽中分，稍入石已压。

何年刌肺肝，𠇗离爪谁掏。名异久惊疑，状诡滋恐猲。

奇气固难降，和平亦已乏。云阴屡亏蔽，远见天霅霅。

重山久思出，去水想观法。物理亮不诬，冥悟情已洽。

作者简介：左辅（1751—1833）字仲甫，一字蘅友，号杏庄，江苏阳湖人。乾隆进士。以知县官安徽，治行素著，能得民心。嘉庆间，官至湖南巡抚。辅工诗词古文，著有《念菀斋诗、词、古文、书牍》五种，传于世。